En a estructura cristalina (ordenata) d'os materials inorganicos, os motivos repetitivos son atomos u ions enlazatos entre sí, de traza que por un regular no se distinguen unidatz isolatas y d'istos enlaces en proviene a estabilidat y a dureza (cristals ionicos, mas que mas). A on se distinguen clarament unidatz isolatas, ye en os ditos materials organicos, a on apareixe o concepto d'entidat molecular (molecula), formata por atomos enlazatos entre sí, pero a on a unión entre as moleculas, adintro d'o cristal, ye muito mas débil (cristals moleculars). Son, por un regular, materials mas blandos y inestables que os inorganicos.